runetrust/blame-folketinget-dk huggingface dataset:
Jacob Mark (SF), 2018-10-09:
Altså, det kan godt være, at der er én, der kommer til at lukke, eller nogle få, der kommer til at lukke, men jeg tror, at det, der vil ske, er, at nogle steder vil man bygge om, nogle steder vil man få dispensation, og andre steder vil kommunerne investere så meget i de her institutioner, at det bliver rigtig attraktivt for folk at være derude.
Hans Andersen (V), 2013-05-23:
De drømmer ikke om at være på offentlig forsørgelse; de drømmer om at komme i arbejde, og det er det, vi er optaget af, og det er det, jeg synes, Venstre synes, at vi skal bruge vores kræfter på, nemlig at skabe vækst i Danmark, og det forudsætter bl.a. også, at det altid kan betale sig arbejde.
Benedikte Kiær (KF), 2011-10-06:
Jeg mener ikke, jeg lige fik et konkret svar på mit spørgsmål, så jeg vil prøve igen: Hvilke afgifter skal så stige yderligere? Er det f.eks. energiafgifterne, hvilket vil betyde, at man så ikke vil kunne tænde lyset, når man holder fødselsdag, så man ikke kan se lagkagen, og hvem der ikke er der, og at man heller ikke har råd til sodavand på grund af de øgede afgifter?
Frank Aaen (EL), 2001-05-08:
Jeg mener i virkeligheden, at det jo er lidt underligt, at det er Enhedslisten, at der skal stå her på talerstolen og varetage investorernes interesser, for de siger alle sammen, at de ønsker større gennemsigtighed, også i A.P. Møller-koncernen. Men jeg kan se, at heller ikke her har man altså modet til i dag at støtte synspunktet, men jeg håber selvfølgelig, at vi får en anden lejlighed.
Sonja Mikkelsen (S), 2000-12-07:
Jeg synes, det er vigtigt i praksis at sikre, at de unge også på døgninstitutioner, som jo også er deres hjem, kan leve deres liv og kan leve deres liv røgfrit, hvis det er det, de gerne vil. Så det er jo ikke alene et spørgsmål om at tilgodese de unge, der i givet fald ryger, og som der skal være plads til, men det er i høj grad også et spørgsmål om at tilgodese de unge mennesker, som gerne vil være fri for røgen, og det er det, der er præciseret - hvis det er det, som fru Anne Baastrup udlægger det som - i forbindelse med lovgivning på det her område, at der er denne ret til at kunne færdes røgfrit.
Pernille Vigsø Bagge (SF), 2007-03-21:
Selv rigspolitiet siger i handlingsplanen mod kvindehandel, som udkom sidste år, at det er en god idé at tage fat i medievirksomhedernes annoncering, og jeg kunne godt tænke mig at spørge ordføreren: Synes ordføreren ikke, det vil være vigtigt at følge rigspolitiets anbefaling om at rette øjnene mod mediernes annoncer?
Pia Kjærsgaard (DF), 2000-11-29:
om ministerens interne socialdemokratiske udvalg under anførsel af Henning Hjort Jensen tager det med i overvejelserne, for det var jo denne formand for Socialdemokratiets interne udvalg, der for nylig sagde, at konventionerne virkede som et hold kæft-bolsje. Det synes jeg også denne debat tyder på.
Leif Lahn Jensen (S), 2017-03-14:
Men når det kommer til finansieringen, er vi faktisk meget betænkelige ved, at finansieringen for det første ikke er beskrevet i lovforslaget, og at regeringen for det andet sammen med Dansk Folkeparti har besluttet, at man vil spare omkring 300 mio. kr. på byfornyelse i 2018 og 2019.
Lars Løkke Rasmussen (V), 2002-10-31:
Omkring grundskylden gør der sig det gældende, at fordi den grund, man har i sit parcelhuskvarter i de her smørhuller nord for København, i Høje-Taastrup og Frederiksværk, dér, hvor alle de rige, stinkende rige mennesker bor, fordi grundværdien pludselig stiger dér, så får man jo ikke nødvendigvis mere købekraft.
Bjørn Brandenborg (S), 2023-04-25:
For nu har fru Pernille Vermund lige sagt, at hun ønsker at bakke op om det forslag til vedtagelse, som Dansk Folkeparti har fremsat, og det er ikke sikkert, jeg kan huske, præcis hvad der blev sagt, men det var noget med permanent grænsekontrol nu.
Svend Auken (S), 2001-01-11:
Det er i øvrigt en reguleringsform, som jeg arvede fra min forgænger i embedet, og den har jo fungeret effektivt. Hovedelementet i reguleringen af dambrugenes miljøbelastning bør derfor fortsat være størrelsen af det tilladte foderforbrug efter dambrugsbekendtgørelsen, der har været gældende siden 1989.
Lars Boje Mathiesen (NB), 2020-06-11:
En bolig er et hjem, rigtig mange mennesker bruger det som et hjem, og hvis man ikke vil give dem en ret til at kunne bo der, og de skal være trynet af høje skatter, som skaber usikkerhed – for skatterne kan jo sænkes og hæves, man skal huske, at det her er en sænkning, men de kan også hæves, uden at der sker en indkomststigning samtidig – er det jo en udtynding af deres rådighedsbeløb.
Marion Pedersen (V), 2009-10-21:
Det er jo sådan, at vi i BSPC, som er den baltiske forsamling, hvor Nordisk Råd også er med, har nedsat en arbejdsgruppe, som skal arbejde specifikt med det her spørgsmål det næste år, og jeg kan ikke forestille mig andet, end at når der bliver meldt tilbage fra den, vil det også få indflydelse på vores program.
Niels Helveg Petersen (RV), 2003-03-19:
hvad han tidligere havde sagt, og som ikke svarede til, hvad han sagde nu: Ja, sagde han, atter i dag må jeg konstatere, at min mest talentfulde politiske modstander er mine egne tidligere udtalelser. Det er selvfølgelig interessant at interesse sig for 1998.
Benny Engelbrecht (S), 2012-06-12:
Alle nystartede virksomheder får en digital velkomstpakke og fødes dermed digitalt, altså er der ingen tvivl om, at vi kan styrke vores danske virksomheder og den digitale vækst ved fortsat at gå i front i den offentlige sektor med stærke digitale løsninger til gavn for erhvervslivet.
Flemming Møller Mortensen (S), 2012-06-13:
Jeg vil gerne stille ordføreren et helt konkret spørgsmål: Synes ordføreren, at der var et gran af useriøsitet over og latterliggørelse af problemstillingen om børns rygning, da Dansk Folkeparti forlod forhandlingerne ved at invitere til røg og bægerklang og forklaring af Dansk Folkepartis holdning til den her problemstilling på et værtshus i København?
René Skau Björnsson (S), 2006-03-22:
»Kan ministeren bekræfte, at problemerne med færre indtægter fra indkomstskatter og gældsopkrævning samt med tvangsforflyttelser af personale og heraf følgende fyringer er en direkte konsekvens af regeringens politiske beslutning om en ny struktur for skatteforvaltningen?«
Erling Bonnesen (V), 2019-11-21:
Med fødevare- og landbrugspakken blev det også besluttet, at der skulle være en bred vifte af virkemidler til rådighed for landmanden som alternativ til efterafgrøder og normreduktion, sådan at man rent praktisk har nogle valgmuligheder, i forhold til hvad der passer bedst rundtomkring i landet.
Pernille Rosenkrantz-Theil (S), 2020-05-06:
Altså et eller andet sted bliver jeg nødt til at sige det utrolig firkantet, fordi det åbenlyst ikke bliver hørt af alle dem, der sidder med ansvaret derude, så det er ikke så meget til ordføreren, som det er til dem, der eventuelt skulle sidde og høre med, og som har myndighed over de børn, vi taler om.
Zenia Stampe (RV), 2025-04-11:
Det er et område, som jeg har interesseret mig en del for det sidste år, og jeg var faktisk ret overrasket over, at vi ikke havde et bedre overblik over udenlandske forkyndere, dvs. hvor mange særlig moskéer der har udenlandske forkyndere, hvor de kommer fra, og hvordan de er finansieret.
Mai Mercado (KF), 2025-01-28:
Det, jeg bare sagde i min tale, var, at man på den ene side godt kan have et ideologisk ønske om at afskaffe racismeparagraffen – det har vi ment igennem mange år efterhånden – og på den anden side mene, at man skal sikre jødiske medborgere i en ekstremt svær og også meget konkret situation, som de står i nu.
Kirsten Brosbøl (S), 2010-02-24:
Så jeg går ud fra, at der ligger en politisk beslutning bag, som jeg godt vil bede den ansvarlige minister for det område, som Bjørn Lomborg har fået en særskilt bevilling til at kigge på, forholde sig til, altså den måde, man bruger, fordi man ønsker at fremme særlige stemmer i klimadebatten.
Helene Brydensholt (ALT), 2024-10-24:
For det, der også sker på Kærshovedgård, er, at der rigtigt nok sidder nogle tidligere dømte, som er meget hardcore kriminelle, og som så får de andre med i kriminalitet, eller at folk har så udsigtsløs en tilværelse, at de kommer ind i kriminalitet, og det er jo helt uholdbare tilstande.
Mogens Lykketoft (S), 2011-05-31:
Nej, det er det sådan set ikke, for hvis man ikke regner både spædbørn og oldinge med, er det sådan, at i de aldre, hvor man kan arbejde, er der i Danmark faktisk flere mænd og kvinder i arbejde end i de allerfleste andre lande, men forskellen er, at deres årlige arbejdstid er noget lavere i Danmark.
Christine Antorini (S), 2008-02-21:
Den er blevet omtalt som en opsparing, en omlægning, en udskydelse, og ordføreren har selv yderligere suppleret med at skubbe en besparelse og at flytte en besparelse. Mit spørgsmål til finansordføreren fra Venstre er: Betyder det, at finansordføreren dermed kan give den garanti, at udskydelsen, opsparingen, omlægningen, flytningen vil blive udbetalt fra 2009, fordi pengene igen kommer til uddannelsessektoren i 2009?
Mariann Fischer Boel (V), 2003-02-25:
Jeg synes, det er vigtigt, at vi nu skal lade kommuner, skoler, forældre finde sammen i et lokalt samarbejde om lokale måltidsordninger for lokale midler i stedet for at opstille tilskudsordninger, der bilder befolkningen ind, at ernæringsproblemerne bare kan løses, når der er en pose penge til rådighed.
Susan Kronborg (RV), 2021-05-06:
Så kan den unge pige jo så eventuelt få en dispensation i udvalget, og her kommer vi så til det næste retssikkerhedsmæssige problem ud over regeringens aftale om tilbagevirkende kraft – det er nemlig et problem for vores retssamfund, at vi har mennesker, som bliver stemt ned i Indfødsretsudvalget, uden at de får en begrundelse.
Ole Glahn (RV), 2007-05-10:
I 1996 var det 82.979 søer, og i 2006 var det 169.499 søer, altså mere end en fordobling på 10 år af søer, som er selvdøde, fordi den produktion, som de har været udsat for, har gjort, at de ikke har kunnet klare den, eller at de er blevet syge, og så er de blevet aflivet.
Eyvind Vesselbo (V), 2002-11-28:
ikke, at éns prestige og éns anerkendelse alene ligger i den økonomi, man stiller til rådighed; det gælder også kvaliteten af det arbejde, man laver, det gælder også succesen af de projekter og den knowhow, man kan stille til rådighed, uden at der nødvendigvis er økonomi i det. Så jeg kan slet ikke følge den tankegang, at det er økonomien, der i sig selv giver prestige eller et fundament, sådan at andre lande føler, at man er i den gule førertrøje.
Charlotte Dyremose (KF), 2014-01-21:
Der er dog en ændring i forhold til arbejdsgruppens anbefalinger, og det er, at ministeren netop har trukket ikrafttrædelsesdatoen frem til 2015 frem for 2021 – og af hensyn til at få processen hurtigt i gang er det selvfølgelig ganske forståeligt.
Per Clausen (EL), 2010-06-10:
Så vil jeg bare stille fru Ulla Tørnæs et enkelt lille spørgsmål: Hvis det er rigtigt, at afkortningen af dagpengeperioden fører til, at vi reducerer arbejdsløsheden, hvorfor har Venstre så ikke stillet forslag om at afskaffe dagpengene?
Flemming Hansen (KF), 1997-12-17:
Min ordførertale i anden runde skal blive meget kort, for jeg synes, det er indlysende klart, at jo længere denne debat kører her i salen, jo større er usikkerheden på området, og jo mere rigtigt havde det været, hvis vi havde gjort, som Folketinget i virkeligheden sagde under førstebehandlingen: Dette her er noget lovsjusk; vi tager stille og roligt alle sammen og forhandler sagen i løbet af januar måned.
Brian Mikkelsen (KF), 2009-12-03:
I forlængelse heraf fremlagde regeringen i marts i år en samlet bandepakke, som bl.a. indeholder styrket brug af Al Capone-modellen, markant skærpede straffe for bandekriminalitet og besiddelse af skydevåben, udvidet mulighed for at udvise bandemedlemmer samt etablering af lokale banderåd.
Julie Skovsby (S), 2010-12-08:
Det handler derimod om skoleelever, der ned til 6. klasse skal gives karakterer, det er offentligt ansatte, der skal måles og vejes, men når det handler om regeringens egne tiltag, og hvorvidt regeringen lever op til sine målsætninger og de europæiske målsætninger, ja, så vil man ikke give nogen karakter.
Pernille Schnoor (ALT), 2019-01-10:
Når man så opdager i forbindelse med undersøgelser omkring unge, at der faktisk ikke rigtig er så meget viden om, hvor mange der er, hvad vi gør for dem, og hvad de gør i de forskellige kommuner, så synes jeg jo, at det må være noget, vi virkelig skal sætte fokus på.
Nick Hækkerup (S), 2021-05-25:
Det er faktisk oprigtigt et interessant beslutningsforslag, som Venstre har fremsat, og jeg deler langt hen ad vejen Venstres holdning både til den konkrete sag, som forslaget udspringer af, men sådan set også det principielle, nemlig at udvisningsdømte, som har begået kriminalitet med alvorlige konsekvenser for det danske samfund, ikke pr. definition skal løslades efter halv tid.
Pernille Rosenkrantz-Theil (EL), 2002-03-12:
Man er fløjtende ligeglad, og man fortæller folk, at de skal søreme bare ud i TAMU-kurser, de skal bare betale noget mere, så kan de godt fortsætte med at få noget uddannelse, der ikke er inden for det traditionelle system. Det er altså rigtige mennesker, der bliver ramt af det her lovforslag og de nedskæringer, som VKO nu laver.
Børge Klit Johansen (KRF), 2000-04-07:
Vi har, som vi også sagde ved førstebehandlingen af dieselafgiftsloven i december, megen sympati for den argumentation, at man følger Tysklands satser, og vores endelige stillingtagen afhang altså af den direkte kobling, og vi tager stærkt afstand fra hr. Kolstrups udtalelse i den forbindelse.
Bent Bøgsted (DF), 2013-04-23:
Men det er nok ikke noget, man lige kan overbevise regeringen om, for med sådan en stor pulje af forslag vil vi i Dansk Folkeparti mene, at det var noget, man skulle tage op i forbindelse med en finanslov. Så kunne man få det gennemført i en finanslovsforhandling, hvor man også havde mulighed for at få de penge på plads, der skal finansiere ændringerne af dagpengesystemet.
Lene Espersen (KF), 2001-01-16:
Til hr. Keld Albrechtsen: Jamen altså ét sted, hvor man i hvert fald kunne tage fat - det er bare et forslag, og der henviser vi igen til den famøse side 123 i betænkningen fra DJØF - og noget af det, jeg synes er allervæsentligst, er det, der står om, at risikoen er, at embedsmændene reelt bliver aktører i det partipolitiske spil med uheldige konsekvenser for administrationens integritet og troværdighed. Det allerallervæsentligste i hele diskussionen omkring embedsmændenes rolle er, at vi har en sikkerhed for, at integriteten og troværdigheden er til stede, uanset hvem der har regeringsmagten.
Marie Krarup (DF), 2021-04-16:
Og må jeg så ikke sige, at når man siger, at man har sat så og så mange penge af til minimumsnormeringer, så er det sådan set det, vi ser som lidt af et problem: At man ikke sætter penge af til at støtte, at familier kan passe deres egne børn, eller til dagplejere.
Peter Skaarup (DF), 2006-12-05:
Til trods for en meget stor indsats, hvor også danske soldater har været med og støttet, er det endnu ikke lykkedes at få fuldstændig bugt med Al-Qaeda-terrorgrupperne i Afghanistan og Talebanstyret – jo, Talebanstyret er væk, men der er stadig væk talebankrigere, der er aktive.
Søren Egge Rasmussen (EL), 2023-03-21:
Fra start har projektet haft en negativ samfundsøkonomisk værdi, og senest har konsulentvirksomheden Ea Energianalyse i et notat »Økonomi af omlægning af ledningsgas for Nordic Sugar ved nye rammer for energisektoren« påvist, at de ændrede økonomiske forudsætninger medfører, at brugen af naturgas fra gasledning også privatøkonomisk – her må det sådan set være virksomhedsøkonomisk – vil være mindre attraktiv for Nordic Sugar end elektrificering af sukkerfabrikkens processer.
Torsten Gejl (ALT), 2019-03-19:
Derfor er det utrolig vigtigt, som der står i det her forslag, at man støtter misbrugerne på flere plan, så de får et andet socialt liv og kan lære noget osv. osv.: Man skal lære igen, hvordan man køber ind, hvordan man styrer en hverdag, hvordan man laver mad, hvordan man kommer tilbage i livet.
Helle Sjelle (KF), 2007-04-10:
Alt i alt ser vi Konservative mange gode initiativer i regeringens perspektiv- og handlingsplan for 2007, herunder ikke mindst indsatsen over for børn, unge og ældre, men også i indsatsen på arbejdsmarkedsområdet i forbindelse med repræsentation og ledelse; ja, emnerne er mange.
Kim Behnke (FRI), 2001-02-07:
Vi skal huske på, at det er den afgørelse, der træffes i sidste retsinstans, vi taler om, så undervejs i systemet har borgeren den mulighed at sortere og sige, at på de og de punkter kunne jeg godt høre, at Skatteankenævnet ikke var helt enig med mig, så dem tager jeg bort.
Bertel Haarder (V), 2004-02-25:
Derfor fik den amtskommunale økonomi tilført 40 mio. kr. fra og med 2002 med henblik på en gradvis udbygning af behandlingstilbud til traumatiserede flygtninge, og ved udgangen af 2003 havde cirka halvdelen af landets amter planlagt eller igangsat en udbygning.
Rune Lund (EL), 2007-02-08:
Det er rigtigt, at mange af pengene går til forskning i fusionsenergi, men hvis man kigger på rammen – jeg har også tallene her – fra 2007 til 2011, er det jo sådan, at de fælles forskningscentres aktiviteter på det nukleare område i den periode vil få 517 mia. euro, og det er jo også noget, som Danmark er med til at betale.
Villy Søvndal (SF), 2003-11-21:
Hvis man siger, at det et succeskriterium at formindske verdens terror - det synes jeg det er, for jeg synes, terror under enhver form er afskyelig - må man jo spørge, når nu der er sat så meget ind, når der er dræbt så mange mennesker i Irak og Afghanistan, om det er lykkedes at reducere terroren.
Martin Henriksen (DF), 2012-11-29:
Det ville da være mærkeligt, hvis det var sådan, at hver gang vi lavede en aftale i Folketinget, så satte vi os ned og sagde: Den aftale løber de næste 4 år, og derfor har vi ikke tænkt os at tage nogle nye politiske initiativer, der sigter på, hvordan vi kan gøre det bedre på det her område, vi diskuterer i dag.
Carl Holst (V), 2018-10-04:
Det får mig til, da hr. Uffe Elbæk refererer til andelsbevægelsen, højskolebevægelsen, efterskolerne og friskolerne, at spørge, om Alternativet støtter den positive udvikling, der er sket, for friskolerne i Danmark i de senere år, hvor koblingsprocenten er blevet forhøjet.
Pia Olsen Dyhr (SF), 2016-12-05:
Jeg ved godt, at vi i Folketinget har meget travlt med, at vi lige skal drille hinanden og spille smarte, så skal vi puste os op og se meget stålsatte ud, men det her er vigtigt for SF, fordi det betyder noget for de mennesker, der bliver ramt af kontanthjælpsloftet.
Mattias Tesfaye (S), 2019-10-23:
Det synes jeg er en totalt relevant diskussion, for det er nogle mennesker, som er kommet hertil, og som i mange år har været på passiv, offentlig forsørgelse, og hvor det er blevet normen og kulturen og dermed også den kultur, der videregives til næste generation, at penge er noget, der kommer fra kommunen, og det er ikke noget, der kommer, fordi man er stået op om morgenen og er gået ud ad døren med en madpakke under armen.
Martin Lidegaard (RV), 2005-03-17:
I stedet for at sige, at vi centraliserer driften, men decentraliserer planlægningen og investeringerne, kunne man sige: Vi lader de folk, som gør et glimrende stykke arbejde med busdriften i dag, og hvor langt størstedelen af busdriften foregår inden for de områder, som de selskaber arbejder i i dag, arbejde videre med det, indtil rejsekortet kommer – det kommer under alle omstændigheder om 3 år, og hvorfor skal vi lave det hele om bare for de 3 år?
Kenneth Kristensen Berth (DF), 2018-10-26:
Jeg har meget stor respekt for hr. Henrik Dahls intellektuelle habitus, og jeg er sikker på, at hr. Henrik Dahl også har gjort sig bekendt med Kasper Støvrings bog »Gensyn med fremtiden« – det kunne jeg i hvert fald forestille mig at hr. Henrik Dahl havde.
Nanna W. Gotfredsen (M), 2025-12-18:
Jeg siger også tak for engagementet og i øvrigt også for opmuntrende sms'er, da jeg som regeringsordfører – det tror jeg måske ordføreren tænkte på – var ude at råbe højt om det her i juni og DR kvitterede med ikke at løfte sagen, men at jagte min gruppeformand for at høre: Skal hende der ikke fratages nogle poster, eller hvad?
Rune Lund (EL), 2007-05-08:
Så skete der så det, at udenrigsministeren senere ændrede holdning til spørgsmålet, bl.a. fordi der kom et ønske fra Europarådet om at få de her oplysninger, så den 26. april sidste år lovede udenrigsministeren her i Folketingssalen faktisk Folketinget i onsdagsspørgetiden, at han ville sende oplysningerne.
Torben Hansen (S), 2008-05-23:
Kan ministeren ikke over for Folketinget og over for befolkningen forklare, hvorfor man åbenbart skulle vente mindst 5 år, hvor det hele er gået i den forkerte retning, hvor der er kommet mere gift ud på markerne, mens der stadig væk ikke er kommet noget, der bare ligner skyggen af handling fra regeringens side?
Annie Lunde Hansen (CD), 1998-11-04:
Også den del af forslaget, der vedrører særlige foranstaltninger for at hindre indførsel af foderstoffer inficeret med salmonella m.v., er uforenelig med EU-retten, og CD kan derfor ikke støtte det. Vi vil gerne opfordre ministeren til fortsat at sikre en effektiv stikprøvekontrol med indførte foderstoffer.
Klaus Hækkerup (S), 2006-04-18:
Den bliver afgivet den 14. september 2004, og der fremføres i alt i hvert fald ni kritikpunkter, herunder »... at det er utilfredsstillende, at Banedanmarks økonomistyring har været mangelfuld, og at Trafikministeriet først meget sent har fulgt grundigt op herpå«, samt »... at ministeriet bør føre et skærpet tilsyn med Banedanmark, indtil de væsentlige problemer er løst ...«
Mogens Lykketoft (S), 1998-09-08:
Men så vidt jeg kunne høre i farten, var hans meget store luftnummer med, hvor meget man kunne få ud af at fastfryse de offentlige udgifter totalt, det samme som at sige, at i den næste årrække skal der ikke være nogen form for pris- og lønsatsregulering, hverken af de offentlige lønninger eller af overførselsindkomsterne, og så skal vi i øvrigt ikke tilbyde en eneste serviceforbedring til noget som helst.
Kim Behnke (FP), 1998-11-13:
I den forbindelse er spørgsmålet jo, om vi så blot over de næste 3 år skal yde et bloktilskud på ca. 1 mia. kr. om året, vel vidende at en del af de penge jo altså kan gå til et projekt, som kan kuldsejle og dermed resultere i, at vi fra Folketinget, fra det danske samfunds side, igen skal ind og yde økonomisk bistand.
Bertel Haarder (V), 2011-02-09:
Jeg er ikke overborgmester i København, og jeg vil heller ikke være overborgmester i København, men det er klart, at hvis Københavns Kommune kommer med nogle ting, som er vitale for sundheden, og som man påstår regeringen siger nej til, så skal vi da selvfølgelig give en god begrundelse, hvis vi ikke vil rette os efter det, eller også skal vi give Københavns Kommune lov til de sundhedsfremmende foranstaltninger.
Kim Edberg Andersen (DD), 2025-02-20:
Når det så er sagt, vil jeg gerne sige, at ordføreren jo også er socialist, og det ved jeg at ordføreren er med stolthed, og man fik også blandet USA og Trump ind i det, men Trump har jo faktisk forbudt et af de her medier; han har jo forbudt TikTok – af andre grunde.
Lisbeth Bech-Nielsen (SF), 2022-09-08:
Og det synes jeg er en helt anden diskussion, end hvis man har danmarkshistoriens største overskud, hvor man tjener 100-200 mia. kr. på, at danske virksomheder betaler voldsomt høje fragtrater, som så går videre til forbrugerne, og at vi dermed alle sammen betaler mere for varerne, fordi der er nogle, der skummer fløden.
Christian Friis Bach (V), 2025-01-30:
Så nævner hr. Kim Edberg Andersen jo det her med de 11 kr. Er hr. Kim Edberg Andersen ikke enig i, at hvis man nu sorterer Putin og krig og gaskrise fra, så har den vedvarende energi fået den gennemsnitspris, som kunderne derude oplever, til at falde, og at kunder i øvrigt, hvis de er nervøse for svingningerne, kan tegne en fastpriskontrakt og dermed få adgang til en på sigt lavere gennemsnitspris på grund af den grønne omstilling?